Практычная работа № 7.

Характарыстыка палітыка-геаграфічнага становішча краіны свету (па выбары)

Мэта: фарміраваць паняцці геапалітыка, палітыка-геаграфічнае становішча; замацаваць уменне даваць характарыстыку палітыка-геаграфічнага становішча краіны свету; удасканальваць агульнавучэбныя ўменні абагульняць і аналізаваць інфармацыю.

Абсталяванне: вучэбны дапаможнік §27,28; тэматычныя карты свету, дадатковая літаратура (даведнікі); інтэрнэт - рэсурсы.
I. (1-2) Актуалізацыя ведаў.

1. Сфармулюйце вызначэнне паняццяў "геапалітыка”, “палітыка-геаграфічнае становішча".

2. Пералічыце асноўныя геапалітычныя фактары.
II. (3-4) Ахарактарызуйце палітыка-геаграфічнае становішча краіны свету па плане:

1. Палітычная і эканамічная ацэнка дзяржаўных межаў:

а) узровень эканамічнага развіцця суседніх краін;

б) прыналежнасць краіны і суседніх краін да эканамічных і палітычных блокаў;

в) этнічныя адносіны з краінамі суседзямі (агульнасць гісторыі, блізкасць культур, моў);

г) стратэгічная ацэнка дзяржаўнай мяжы.
2. Становішча ў адносінах да транспартных шляхоў, рынкаў сыравіны і прадукцыі:

а) магчымасць выкарыстання розных відаў транспарту;

б) гандлёвыя адносіны з суседнімі краінамі;

в) забяспечанасць краіны сыравінай.
ІІІ. (5-6) Адносіны да "гарачых кропках" планеты:

а) прамы або ўскосны ўдзел краіны ў міжнародных канфліктах, наяўнасць "гарачых кропак" у памежных рэгіёнах;

б) ваенна-стратэгічны патэнцыял (ваенная моц, здольнасць адстаяць свае інтарэсы, абараніць краіну), наяўнасць ваенных баз за мяжой і наяўнасць замежных ваенных баз на тэрыторыі краіны;

в) удзел краіны ў міжнародным раззбраенні, знешняя палітыка,  якая праводзіцца (самаізаляцыя, агрэсіўнасць, міралюбівасць, нейтралітэт і г.д.).
IV. (7-8) Зрабіце вывад аб праведзенай рабоце: дайце агульную ацэнку палітыка-геаграфічнага становішча дадзенай краіны.
V. (9-10) Як у будучым, на ваш погляд, будзе змяняцца палітыка-геаграфічнае становішча дадзенай краіны?
